Megamox a lieky na vykasliavanie.
Dobry den, prosim aky liek by ste mi odporucili na ulahcenie vykaslania hlienov (ich vyskyt je hlavne doobeda potom uz ani velmi nie) pri akutnej bronchitide ked beriem megamox bid 1g. Mozem s antibiotikami kombinovat napr. Bronchipret, Solmucol alebo Soledum alebo radsej nieco ine? Dakujem.
Dobrý deň,
ďakujeme za Vašu otázku.
Megamox patrí medzi penicilínové antibiotiká. Solmucol, obsahuje účinnú zložku N-acetylcysteín, ktorá pri určitých indikáciách môže zvýšiť tkanivovú koncentráciu antibiotika. Pri súbežnom podaní N-acetylcysteínu s perorálnymi formami penicilínových antibiotík sa odporúča dodržať časový odstup pri podaní jednotlivých liečiv v rozsahu minimálne 2 hodín.
Soledum je určený na liečbu príznakov zápalu priedušiek (bronchitídy) a bežného nachladnutia, prídavnú liečbu chronických a zápalových ochorení dýchacích ciest, ako je:sinusitída (zápal prínosových dutín), chronická bronchitída (chronický zápal priedušiek), CHOCHP (chronická obštrukčná choroba pľúc), bronchiálna astma (chronické zápalové ochorenie dolných dýchacích ciest).
Bronchipret je rastlinný liek obsahujúci extrakt vňate dúšky (tymianu) a extrakt listu brečtana. Používa sa u dospelých, dospievajúcich a detí od 2 rokov na uľahčenie vykašliavania pri produktívnom kašli pri ochoreniach dýchacích ciest spojených so zahlienením, napr. nachladnutie alebo bronchitída. Vzhľadom na to, nie je potrebné užívanie ďaľšieho lieku na vykašliavanie.
V prípade nepostačujúceho expektoračného účinku lieku Bronchipret, je vhodná obmena za sirup
Ambroxol
. Liek obsahuje ambroxoliumchlorid, ktorý zvyšuje vylučovanie hlienu z dýchacích ciest, tvorbu pľúcneho surfaktantu (látky pokrývajúcej vnútorné steny pľúcnych mechúrikov) a stimuluje činnosť riasiniek, ktoré zaisťujú transport hlienu. Tieto účinky vedú k významnému skvapalneniu, lepšiemu pohybu a vylučovaniu hlienu, čo vedie k uľahčeniu vykašliavania a zmierneniu kašľa. Ak nie je predpísané inak, odporúča sa nasledujúce dávkovanie: dospelí a deti od 12 rokov: 5 ml sirupu 3x denne. Účinnosť je možné zvýšiť podaním 10 ml sirupu 2x denne (120 mg ambroxólium-chloridu denne).
Prajem pekný zvyšok dňa.
S pozdravom,
PharmDr. Anna Pacalajová